laion/Wikipedia-Exotic huggingface dataset:
দ্বাদশ অলিম্পিয়ান

প্রাচীন গ্রিক ধর্মের ও গ্রিক পুরাণ অনুসারে দ্বাদশ অলিম্পিয়ান হলেন সর্ব দেবতার মন্দিরে (প্যান্থিয়ান) অধিষ্টিত বারোজন প্রধান দেব-দেবী। এই বারোজন দেবতা হলেন, জিউস, হেরা, পসেইডন, দেমেতের, এথেনা, এ্যাপোলো, আর্থেমিস, আরেস, আফ্রোদিতি, হেফাইস্তুস, হর্মিস এবং হেস্টিয়া অথবা ডায়ানসাস. হাদেস এবং পার্সিফোনকে মাঝে মধ্যে দ্বাদশ অলিম্পিয়ানদের একজন বলে মন করা হয়। তবে বেশীরভাগ কাহিনিতে হাদেসকে অন্তর্ভুক্ত করা হয় না কারণ তি‌নি ছিলেন পাতালপুরীর বাসিন্দা এবং যি‌নি কখনই অলিম্পিয়ায় বসবাস করেননি। দ্বাদশ অলিম্পিয়ান, যারা Dodekatheon নামেও পরিচিত (গ্রীক: Δωδεκάθεον，δώδεκα,[3][4] dōdeka, "দ্বাদশ" and θεοί, theoi, "দেবতা"), যারা অলিম্পিক পর্বতে বসবাস করতেন। অলিম্পিয়ানরা দেবতাদের যুদ্ধে টাইটানদের বিরুদ্ধে তাদের শ্রেষ্ঠত্ব অর্জন করেন। দ্বাদশ দেবতার ধারণাটি এখন পর্যন্ত প্রাপ্ত গ্রিক বা রোমান পুরাণে উ‌ল্লে‌খিত সবচেয়ে প্রাচীন বিষয়। Hansen, p. 250; Burkert, pp. 125 ff.; Dowden, p. 43; Chadwick, p. 85; Müller, pp. 419 ff.; Pache, pp. 308 ff.; Thomas, p. 12; Smith, p. 362; Long, pp. 140–141. Used rarely, in Byzantine Greek, e.g. by Nicephorus Callistus Xanthopoulos, Athanasius of Alexandria or Ducas. "Dodekatheon"। Papyros-Larousse-Britanicca (Greek ভাষায়)। ২০০৭। উদ্ধৃতি শৈলী রক্ষণাবেক্ষণ: অচেনা ভাষা (link) Burkert, p. 125. Encarta World English Dictionary 1998-2004 Microsoft Corporation.
কড়াপুর মিয়াবাড়ি মসজিদ

মিয়া বাড়ি মসজিদ বাংলাদেশের বরিশাল জেলায় অবস্থিত একটি তিন গম্বুজ বিশিষ্ট প্রাচীন মসজিদ ও প্রত্নতাত্ত্বিক স্থান। [১] এটি বরিশাল সদর উপজেলার রায়পাশা-কড়াপুর ইউনিয়নের উত্তর কড়াপুর গ্রামে মিয়া বাড়িতে অবস্থিত। এটি বৃহত্তর বরিশাল অঞ্চলের ব্রিটিশ আমলের সূচনালগ্নে নির্মিত একটি মসজিদ। শহরের পশ্চিমদিকে বরিশাল- কড়াপুর সড়ক সংলগ্ন মিয়াবাড়িতে মসজিদটি অবস্থিত। এই মসজিদের প্রতিষ্ঠাতা হায়াত মাহমুদ ইংরেজ শাসনের বিরুদ্ধে বিদ্রোহ করার কারণে প্রিন্স অফ ওয়েলস দ্বীপে নির্বাসিত হন এবং তার বুজুর্গ উমেদপুরের জমিদারিও কেড়ে নেয়া হয়। দীর্ঘ ষোল বছর পর দেশে ফিরে তিনি দু’টি দীঘি এবং দোতলা এই মসজিদটি নির্মাণ করেন। মসজিদটির স্থাপত্যরীতিতে পুরান ঢাকায় অবস্থিত শায়েস্তা খান নির্মিত কারতলব খান মসজিদের অনুকরণ দৃশ্যমান। বাংলাদেশের প্রত্নতাত্ত্বিক স্থানের তালিকা বাংলাদেশের মসজিদের তালিকা বরিশাল বিভাগের মসজিদের তালিকা উইকিমিডিয়া কমন্সে কড়াপুর মিয়াবাড়ি মসজিদ সংক্রান্ত মিডিয়া রয়েছে। বুলবুল, সাইফুল আহসান। বৃহত্তর বরিশালের ঐতিহাসিক নিদর্শন। গতিধারা।
ব্রজমোহন বিদ্যালয়

ব্রজমোহন বিদ্যালয় (বিএম স্কুল) বাংলাদেশের একটি প্রাচীন ও ঐতিহ্যবাহী মাধ্যমিক স্তরের বেসরকারি শিক্ষা প্রতিষ্ঠান। ১৮৮৪ সালে ব্রজমোহন ইনস্টিটিউশন নামে প্রথম শ্রেণীর ইংরেজি উচ্চ বিদ্যালয় হিসেবে এটি প্রতিষ্ঠিত হয়। বরিশাল জিলা স্কুল-এর পরে এটি বরিশাল শহরের দ্বিতীয় প্রাচীনতম উচ্চ বিদ্যালয়। বর্তমানে এখানে তৃতীয় থেকে দশম শ্রেণীতে পাঠদান করা হয়। এছাড়া ব্রজমোহন বিদ্যালয় প্রাঙ্গণ বরিশালের বাংলা নববর্ষ উদযাপনের কেন্দ্র ও বিদ্যালয়ের বিস্তৃত মাঠে প্রতিবছর বৈশাখী মেলা অনুষ্ঠিত হয়। ১৮৮৪ সালের ২৭ জুন প্রখ্যাত সমাজসেবক, রাজনীতিক ও শিক্ষানুরাগী অশ্বিনীকুমার দত্ত তার বাবা, বাবু ব্রজমোহন দত্তের নামে বরিশাল শহরে কালীবাড়ী রোড এলাকায় বিদ্যালয়টি প্রতিষ্ঠা করেন। শুরুতে এটি ব্রজমোহন ইনস্টিটিউশন নামে পরিচিত হলেও পরবর্তীতে ব্রজমোহন বিদ্যালয় হিসেবে এর নামকরণ করা হয়। সেসময় এটি ছিল বরিশাল সহ সমগ্র দক্ষিণাঞ্চলের অন্যতম প্রাচীন উচ্চ বিদ্যালয়। বিএম স্কুলে মূল ভবনে একটি হল রুম রয়েছে যেটি বরিশাল শহরের অন‍্যতম পুরনো হলরুম হিসেবে পরিচিত।তাছাড়া এর পাশাপাশি আরো দুটি ভবন রয়েছে।মূল ভবন দুই তলা।এবং বাকিগুলো একতলা ভবন। সাদা শার্ট ও নেবি ব্লু প‍্যান্ট বার্ষিক ক্রীড়া প্রতিযোগিতা বার্ষিক সাংস্কৃতিক অনুষ্ঠান বাংলাদেশ স্কাউটস বাংলাদেশ ন্যাশনাল ক্যাডেট কোর (বি,এন,সি,সি) বাংলাদেশ রেড ক্রিসেন্ট জীবনানন্দ দাশ, প্রখ্যাত বাঙালি কবি। শক্তিরঞ্জন বসু, ভারতের স্বাধীনতা সংগ্রামের এক বিপ্লবী ও সমাজসেবী। ব্রজমোহন বিদ্যালয়ের প্রাক্তন শিক্ষার্থী "বরিশালে এগিয়ে চলছে মঙ্গল শোভাযাত্রার কাজ"। দৈনিক যুগান্তর। ৯ এপ্রিল ২০১৫। সংগ্রহের তারিখ ১৪ মার্চ ২০১৬।  "বরিশালে বর্ষবরণে নানান আয়োজন"। ১৩ এপ্রিল ২০১৫। ৩ মে ২০১৫ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৬।  "অশ্বিনীকুমার দত্ত"। বাংলাপিডিয়া। সংগ্রহের তারিখ ১৪ মার্চ ২০১৬।  "অশ্বিনীকুমার দত্ত - জাতীয়তাবাদী নেতা"। সংগ্রহের তারিখ ১৪ মার্চ ২০১৬।  "উপমার জাদুকর কবি জীবনানন্দ দাশ"। ১৮ ফেব্রুয়ারি ২০১৪। সংগ্রহের তারিখ ১৪ মার্চ ২০১৬। [স্থায়ীভাবে অকার্যকর সংযোগ] "জীবনানন্দ দাশের মৃত্যুবাষির্কী আজ"। দৈনিক কালের কন্ঠ। ২২ অক্টোবর ২০১৪। সংগ্রহের তারিখ ১৪ মার্চ ২০১৬।  সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৬৯০, আইএসবিএন ৯৭৮-৮১-৭৯৫৫-১৩৫-৬ বরিশাল শিক্ষা বোর্ডে ব্রজমোহন বিদ্যালয়
ছিয়াত্তরের মন্বন্তর

ছিয়াত্তরের মন্বন্তর বাংলার ইতিহাসে সর্বাপেক্ষা ভয়াবহ দুর্ভিক্ষ নামে পরিচিত। ১১৭৬ বঙ্গাব্দে (খ্রি. ১৭৭০) এই দুর্ভিক্ষ হয়েছিল বলে একে 'ছিয়াত্তরের মন্বন্তর' বলা হয়। ১৭৫৬ সালে নবাব সিরাজউদ্দৌলা কলকাতা দখল করে নেবার পরে (২০ জুন) লর্ড ক্লাইভ এবং ওয়াটসন তামিলনাড়ু থেকে জাহাজযোগে সৈন্যবাহিনী নিয়ে আসেন ও কলকাতা পুনর্দখল করেন(২জানুয়ারি,১৭৫৭)। চন্দননগর দখল করার পরে সিরাজউদৌল্লাকে উৎখাত করার জন্য সিরাজের পরিবারের কয়েকজন ও মীরজাফর, উমিচাঁদ, জগত শেঠ প্রমুখদের সঙ্গে ষড়যন্ত্র করেন। চুক্তি মতো কাজ হয় ও নদীয়ার পলাশির প্রান্তরে সিরাজউদৌল্লার সঙ্গে প্রহসন মূলক যুদ্ধ হয়। সিরাজউদৌল্লা পরাজিত হয়ে পালাবার কালে ধরা পড়ে নিহত হন। চুক্তি মতো মীরজাফর নবাব হন এবং ক্লাইভ নগদ ত্রিশ লক্ষ টাকা ও চব্বিশ পরগনার জায়গিরদারি লাভ করেন। জায়গির থেকে ক্লাইভের বছরে তিন লক্ষ টাকা আয় হত। পরে ১৭৬০-এ ক্লাইভ দেশে ফিরে যান। এ দিকে তার অভাবে ইংরেজরা বিপর্যস্ত হয়ে পড়ে, তখন আবার ক্লাইভের ডাক পড়ে। ক্লাইভ এ দেশে আবার ফিরে আসেন ১৭৬৫ খ্রিষ্টাব্দের মে মাসে এবং ইংরেজ সরকারের গভর্নর নিযুক্ত হন। তিনি তখন দিল্লির বাদশাহ শাহ আলমের কাছ থেকে বাংলা-বিহার-ওড়িশার দেওয়ানি লাভ করেন (১৭৬৫, আগস্ট ১)। বিহার-ওড়িশার প্রকৃত শাসন ক্ষমতা লাভ করে, নবাবের নামে মাত্র অস্তিত্ব থাকে। ফলে পূর্ব ভারতের এই অঞ্চলে যে শাসন-ব্যবস্থা চালু হয় তা দ্বৈত শাসন নামে পরিচিত। নবাবের হাতে থাকে প্রশাসনিক দায়িত্ব, আর রাজস্ব আদায় ও ব্যয়ের পূর্ণ কর্তৃত্ব পায় কোম্পানি। এতে বাংলার নবাব আসলে ক্ষমতাহীন হয়ে পড়ে আর এই সুযোগে কোম্পানির লোকেরা খাজনা আদায়ের নামে অবাধ লুণ্ঠন ও অত্যাচার শুরু করে দেয়। সে বছর অনাবৃষ্টি কারনে ফসলের উৎপাদন অনেক পরিমাণ কমে যায় । তদুপরি ভূমিরাজস্ব ব্যবস্থা এবং খাদ্যবাজারে মধ্যস্বত্বভোগীদের দৌরাত্ম্যের ফলে অবস্থার চরম অবনতি ঘটে। অথচ ব্রিটিশরাজের কোম্পানি শাসকরা পুরো বিষয়টিকে প্রাকৃতিক বিপর্যয় বলে দাবি করে। কিন্তু ভিন্ন সাক্ষ্য থেকে জানা যায় যে, ১৭৬৮ সনে আদায়কৃত রাজস্ব দেড় কোটি রুপির চেয়ে ১৭৭১ সনের আদায়কৃত রাজস্বের পরিমাণ ৫,২২,০০০ রুপি বেশি ছিল, অথচ এর আগের বছরেই ঘটে যায় দুর্ভিক্ষ। এভাবে, কোম্পানি শাসনের সহযোগিতায়, খাদ্যশস্যের বাজার থেকে মুনাফা লুট এবং অতিরিক্ত রাজস্ব আদায়ের উদ্দেশ্য চরিতার্থ করার কারণে জনমানুষের ভোগান্তি চরমে পৌঁছে। পরিণতিতে মারাত্মক দুর্ভিক্ষপীড়িত এলাকাগুলি হয়ে পড়ে জনশূন্য। জনসংখ্যার এক-তৃতীয়াংশ, প্রায় ১ কোটি মানুষ দুর্ভিক্ষে মারা যায়। কৃষি উৎপাদন আর রাজস্ব আদায় অনুরূপহারে কমে যায়। দেশে দেখা দেয় চরম বিপর্যয় ও দুর্ভিক্ষ। কয়েক লক্ষ মানুষ না খেতে পেয়ে মারা যান। এ সময় বাংলার গর্ভনর ছিলেন কার্টিয়ার। Bowen, H.V (২০০২), Revenue and Reform: The Indian Problem in British Politics 1757–1773, Cambridge University Press, আইএসবিএন 978-0-521-89081-6 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jonsson, Fredrik Albritton (২০১৩-০৬-১৮)। Enlightenment's Frontier: The Scottish Highlands and the Origins of Environmentalism (ইংরেজি ভাষায়)। Yale University Press। আইএসবিএন 9780300163742।  Sen, Amartya (১৯৮২)। Poverty and Famines: An Essay on Entitlement and Deprivation (ইংরেজি ভাষায়)। OUP Oxford। আইএসবিএন 9780198284635।
এপিকটেটাস

এপিকটেটাস প্রাচীন গ্রীসের একজন স্টয়িক দার্শনিক ছিলেন। সে ফ্রিজিয়ার হিয়ারপলিসে (বর্তমানে তুরস্কর পামুকেল) একজন দাস হিসেবে জন্ম গ্রহণ করেন এবং রোমে বসবাস করেন তার নির্বাসনের পূর্ব পর্যন্ত। এর পর সে উত্তর-পশ্চিম গ্রীসের নিকোপলিসে চলে আসেন এবং সেখানেই তার জীবনের বাকি সময় কাটান। তার শিক্ষা তার ছাত্র অ্যারিয়ানের দ্বারা লেখা হয় এবং পরবর্তীতে অ্যারিয়ান তা তার ডিসকোর্সে প্রকাশ করেন। Elizabeth Carter; Epictetus (৯ জুলাই ২০১৭)। The Complete Works of Epictetus। Independently Published। আইএসবিএন 978-1521800355। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Rowan Stevens (২৮ ফেব্রুয়ারি ২০২২)। Wise Quotes – Epictetus (294 Epictetus Quotes): Greek Stoic Philosophy | Quote Collections | Epicurean। Rowan Stevens। আইএসবিএন 978-1636051833। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আফগানিস্তান ইসলামি রাষ্ট্র

আফগানিস্তান ইসলামি রাষ্ট্র (ফার্সি: دولت اسلامی افغانستان, দাওলাতে ইসলামিয়ে আফগানিস্তান) ছিল আফগানিস্তানের রাষ্ট্রীয় নাম। আফগানিস্তান গণতান্ত্রিক প্রজাতন্ত্রের পতনের পর এই রাষ্ট্র গঠিত হয়। বুরহানউদ্দিন রব্বানী রাষ্ট্রের রাষ্ট্রপতি ছিলেন। পরবর্তীতে তালেবানরা ১৯৯৬ সালে আফগানিস্তানের অধিকাংশ অঞ্চল দখল করার পর আফগানিস্তান ইসলামী আমিরাত প্রতিষ্ঠা করে। নর্দার্ন অ্যালায়েন্স নামে পরিচিত সামরিক বাহিনী সরকার কর্তৃক প্রতিষ্ঠিত হয়েছিল। এই বাহিনী তালেবানের প্রতিপক্ষ ছিল। ২০০১ সাল পর্যন্ত আফগানিস্তান ইসলামি রাষ্ট্র জাতিসংঘে আফগানিস্তানের প্রতিনিধি ছিল। এরপর "আফগানিস্তান ইসলামী প্রজাতন্ত্র" প্রতিষ্ঠিত হয় এবং আমেরিকা ও ন্যাটোর সহায়তায় আফগান অন্তর্বর্তী সরকার নিয়ন্ত্রণ গ্রহণ করে। নর্দার্ন অ্যালায়েন্স আফগান গৃহযুদ্ধ (১৯৯৬–২০০১) Directorate of Intelligence (২০০১)। "CIA -- The World Factbook -- Afghanistan"। ২০১৩-০৭-২১ তারিখে মূল (mirror) থেকে আর্কাইভ করা। সংগ্রহের তারিখ ২০১২-০৬-০৬। note - the self-proclaimed Taliban government refers to the country as Islamic Emirate of Afghanistan
ইস্টার্ন রিফাইনারি লিমিটেড

ইস্টার্ন রিফাইনারি লিমিটেড হল বাংলাদেশের একমাত্র তেল শোধনাগার। কোম্পানি আইন ১৯১৩ (সংশোধিত, ১৯৯৪) অনুযায়ী এ প্রতিষ্ঠানটির কার্যক্রম পরিচালিত হয়। একদল পাকিস্তানি শিল্প-উদ্যোক্তা ১৯৬৩ সালে এ প্রকল্পটির উদ্যোগ নেয় এবং চট্টগ্রাম শহরের প্রান্তে  কর্ণফুলি নদীর তীরে ১৫ কোটি ১৭ লক্ষ টাকা প্রারম্ভিক ব্যয়ের মাধ্যমে এ পরিশোধনাগারটি প্রতিষ্ঠিত হয়। ১৯৬৮ সাল থেকে পরিশোধন কেন্দ্রটিতে উৎপাদন কার্যক্রম শুরু হয়। ইস্টার্ন রিফাইনারি লিমিটেড তাদের নিজস্ব পরিশোধন ইউনিটের মাধ্যমে অপরিশোধিত তেল শোধিত করে থাকে। এই শোধনাগারে আরও রয়েছে অনুঘটক পুনর্গঠন ইউনিট, এ্যাসফালটিক বিটুমিন প্ল্যান্ট এবং মৃদু হাইড্রোক্রাকিং ইউনিট। এটি ২০১৫ সালে সেরা সরকারী প্রতিষ্ঠান নির্বাচিত হয়। এই তৈল শোধনাগার ১৯৬৩ সালে পূব পাকিস্তান শিল্প পরিকাঠামো উন্নয়ন সংস্থা (৩৫%), বার্মা ওয়েল কর্পোরেশন(৩০%) ও বাকি অংশ বেসরকারি সহায়তায় গড়ে তোলা হয়। এরপর ১৯৮৫ সালে ১০০% শেয়ার সরকার নিয়ন্ত্রণে নেয়। এই তৈল শোধনাগারে ১৬ রকম প্রেট্রোলিয়াম দ্রব্য উৎপাদিত হয়। এর মধ্যে প্রধান হল - এলপিজি, কেরসিন, ডিজেল, বিমানের জ্বালানি ইত্যাদি। প্রথমে এই তৈল শোধনাগাড়ের উৎপাদন ক্ষমতা ছিল অনেক কম। পরে চাহিদা বাড়ার সঙ্গে সঙ্গে তেল শোধনাগারটির উৎপাদন ক্ষমতা বাড়িয়ে করা হয়েছে প্রায় ৩ এমএমটিপি। এই শোধনাগারটিতে খনিজতেল আনা হয় প্রধানত মধ্যপ্রাচ্যের তেল উৎপাদনকারী দেশগুলি থেকে। আমদানি করা তেল জাহাজ থেকে দ্রুত ও সশ্রয়ীভাবে খালাস করার জন্য গভীর সমুদ্র থেকে ইস্টার্ন রিফাইনারি পর্যন্ত দুই পাইপলাইনের সিঙ্গেল পয়েন্ট মুরিং (এসপিএম) নির্মাণ করছে সরকার। নয়াদিগন্ত বাংলাপিডিয়া ইস্টার্ন রিফাইনারি "উদ্ভাসিত হচ্ছে গভীর সমুদ্রের এসপিএম প্রকল্প – Dainik Amader Shomoy"। www.dainikamadershomoy.com। সংগ্রহের তারিখ ২০২১-১২-২০।  "এক বছরের মধ্যে গভীর সাগরের মুরিংয়ে তেল খালাসের আশা"। bdnews24.com (ইংরেজি ভাষায়)। ২০২১-১২-২০ তারিখে মূল থেকে আর্কাইভ করা। সংগ্রহের তারিখ ২০২১-১২-২০।
আমির আলী

সৈয়দ আমির আলী (উর্দু: عامر علی‎‎; জন্ম: ২৪ নভেম্বর, ১৯৭৮) সিন্ধু প্রদেশের করাচিতে জন্মগ্রহণকারী ও পাকিস্তানি বংশোদ্ভূত ওমানের আন্তর্জাতিক ক্রিকেটার। ওমান ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের দায়িত্ব পালন করে থাকেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করেন আমির আলী। ওমানে অভিবাসিত হবার পূর্বে পাকিস্তানের ঘরোয়া ক্রিকেটে সংক্ষিপ্তকালের জন্য খেলেন। সেখানে প্রথম-শ্রেণীর ক্রিকেটে করাচি হোয়াইটস এবং করাচি ব্লুজের প্রতিনিধিত্ব করেন। কুয়েতে অনুষ্ঠিত ২০০৭ সালের এসিসি টুয়েন্টি২০ কাপে অভিষেক ঘটে তার। ঐ বছরের শেষদিকে নামিবিয়ায় অনুষ্ঠিত ২০০৭ সালের বিশ্ব ক্রিকেট লীগ দ্বিতীয় বিভাগের প্রতিযোগিতায় খেলেন। খেলাগুলো লিস্ট এ ক্রিকেটের মর্যাদা পেয়েছিল। প্রতিযোগিতায় সংযুক্ত আরব আমিরাতের বিপক্ষে নিজস্ব সেরা ৪/৬৩ পেয়েছিলেন। আন্তর্জাতিক প্রতিযোগিতাগুলোয় ওমান দলের নিয়মিত সদস্যরূপে অংশগ্রহণ করে আসছেন। ২০০৯ সালের বিশ্বকাপ বাছাই, ২০১২ সালের টুয়েন্টি২০ ও ২০১৫ সালের বিশ্ব টুয়েন্টি২০ বাছাইপর্বের খেলাগুলোয়ও অংশ নেন তিনি। তন্মধ্যে আফগানিস্তান দলের বিপক্ষে ৫ম স্থান নির্ধারণী খেলায় অংশ নেয়ার মাধ্যমে টুয়েন্টি২০ আন্তর্জাতিকে অভিষেক ঘটে তার। ভারতে অনুষ্ঠিত ২০১৬ সালের আইসিসি বিশ্ব টুয়েন্টি২০ প্রতিযোগিতায় দলের অন্যতম সদস্যরূপে অন্তর্ভুক্ত হন। আয়ারল্যান্ডের বিপক্ষে প্রথম খেলায় ১৭ বলে ৫ বাউন্ডারি ও এক ছক্কার সাহায্যে ৩২ রান তুলে দলকে ২ উইকেটের ব্যবধানে জয় পেতে প্রভূতঃ সহায়তা করেন। First-class matches played by Aamer Ali – CricketArchive. Retrieved 29 November 2015. Miscellaneous matches played by Aamer Ali – CricketArchive. Retrieved 29 November 2015. List A matches played by Aamer Ali – CricketArchive. Retrieved 29 November 2015. "Oman v United Arab Emirates in 2007/08"। CricketArchive। সংগ্রহের তারিখ ৩০ এপ্রিল ২০০৯।  Twenty20 matches played by Aamer Ali – CricketArchive. Retrieved 29 November 2015. "ICC World Twenty20 Qualifier, 5th place play-off: Afghanistan v Oman at Dublin, Jul 25, 2015"। ESPN Cricinfo। সংগ্রহের তারিখ ২৫ জুলাই ২০১৫।  Dikshit, Vishal। "Joy for underdogs Oman, Ireland stunned"। ESPNcricinfo। সংগ্রহের তারিখ ১০ মার্চ ২০১৬।  "Oman create history on World T20 debut"। সংগ্রহের তারিখ ১০ মার্চ ২০১৬।  Monga, Sidharth। "A debut to remember"। সংগ্রহের তারিখ ১০ মার্চ ২০১৬।  "ICC World Twenty20, 2016 : 4th match, First Round Group A"। সংগ্রহের তারিখ ১০ মার্চ ২০১৬।  যতীন্দার সিং সুলতান আহমেদ ওমান জাতীয় ক্রিকেট দল ২০১৬ আইসিসি বিশ্ব টুয়েন্টি২০ দলসমূহ ক্রিকেটআর্কাইভে আমির আলী (সদস্যতা প্রয়োজনীয়) (ইংরেজি) ইএসপিএনক্রিকইনফোতে আমির আলী (ইংরেজি)
আরশাদ আইয়ুব

আরশাদ আইয়ুব (উর্দু: ارشد ایوب‎‎; উচ্চারণ; জন্ম: ২ আগস্ট, ১৯৫৮) অন্ধ্রপ্রদেশের হায়দ্রাবাদে জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে অফ ব্রেক বোলিং করতেন। পাশাপাশি ডানহাতে ব্যাটিংয়েও সক্ষমতা দেখিয়েছেন তিনি। ১৯৮৭ থেকে ১৯৯০ সালের মধ্যে ১৩ টেস্ট ও ৩২ ওডিআইয়ে অংশগ্রহণ করেছেন তিনি। ১৯৮৭-৮৮ মৌসুমে দিল্লিতে অনুষ্ঠিত সফরকারী ওয়েস্ট ইন্ডিজের বিপক্ষে তার টেস্ট অভিষেক ঘটে। জয়ের জন্য প্রয়োজনীয় ২৭৬ রানের লক্ষ্য নিয়ে ওয়েস্ট ইন্ডিজ খেলতে নামলে তিনি একাকী লড়াই করে ৫ উইকেটের চারটিই দখল করেন। এশিয়া কাপের ইতিহাসে প্রথম পাঁচ-উইকেট লাভ করার কৃতিত্ব অর্জন করেন তিনি। ৩১ অক্টোবর, ১৯৮৮ তারিখে বঙ্গবন্ধু জাতীয় স্টেডিয়ামে অনুষ্ঠিত খেলায় পাকিস্তানের বিপক্ষে তিনি ৫/২১ লাভ করেছিলেন। খেলায় তিনি একে-একে রমিজ রাজা, আমির মালিক, শোয়েব মোহাম্মদ, নাভেদ আঞ্জুম এবং ওয়াসিম আকরামকে আউট করে দলের জয় নিশ্চিত করেন। ১৯৯৮ সালে নিজনামে আরশাদ আইয়ুব ক্রিকেট একাডেমি প্রতিষ্ঠা করেন। এরপর থেকেই অনূর্ধ্ব-১৪ থেকে রঞ্জি ট্রফিতে অনেক খেলোয়াড় অংশ নিয়েছে। ২০১৩ সালে একাডেমি থেকে ২০জন শিক্ষার্থী হায়দ্রাবাদ রাজ্য দলসহ অনূর্ধ্ব-১৪, ১৬, ১৯, ২২ দল ও রঞ্জি ট্রফিতে অংশ নেয়। জানুয়ারি, ২০১০ সালে বাংলাদেশ সফরে ভারত দলের ম্যানেজারের দায়িত্ব পালন করেন। এছাড়াও এইচসিএ'র সভাপতি তিনি। "Arshad Ayub's debut Test"। Cricinfo।  "5th Match: India v Pakistan at Dhaka, Oct 31, 1988 – Cricket Scorecard" (ইংরেজি ভাষায়)। ইএসপিএনক্রিকইনফো। সংগ্রহের তারিখ ৪ অক্টোবর ২০১৪।  "Welcome to Arshad Ayub Cricket Academy"। ১৭ মে ২০১৪ তারিখে মূল থেকে আর্কাইভ করা। সংগ্রহের তারিখ ২৩ এপ্রিল ২০১৪।  আমির আলী এশিয়া কাপের পাঁচ-উইকেট প্রাপ্তির তালিকা ২০০৯-১০ ভারত ক্রিকেট দলের বাংলাদেশ সফর ইএসপিএনক্রিকইনফোতে আরশাদ আইয়ুব (ইংরেজি) ক্রিকেটআর্কাইভে আরশাদ আইয়ুব (সদস্যতা প্রয়োজনীয়) (ইংরেজি) দ্যাটসক্রিকেট.কমে আরশাদ আইয়ুব (ইংরেজি)
সিম্ফোনি এক্সপ্লোরার এইচ২০০

সিম্ফোনি এক্সপ্লোরার এইচ২০০ হচ্ছে সিম্ফোনি মোবাইল কোম্পানি কর্তৃক উৎপাদিত অ্যান্ড্রয়েড স্মার্টফোন। এটি ২০১৫ সালের জানুয়ারিতে বাজারে আসে। নেটওয়ার্ক: টুজি, থ্রিজি সিমস্লট: দুটি পেছনের ক্যামেরা: ১৩মে.পি সামনের ক্যামেরা: ৮মে.পি স্মৃতি: ১জিবি র্যাম স্টোরেজ: ১৬জিবি ব্যাটারি: ১৮০০এমএএইচ আকার: ৪.৭" ওএস: অ্যান্ড্রয়েড ৪.৪.২ সিপিইউ: ১.৩গি.হা কোয়াডকোর/এমটি ৬৫৮২ মাত্রা: ১৩৭X৬৮X৮.১ মি.মি সেন্সর: এক্সেলোমিটার, প্রক্সিমিটি, লাইট, জি-সেন্সর ওজন: ১৩৭ গ্রাম আইপিএস ক্যাপাসিটিভ ডিস্প্লে ব্রাউজার: এইচটিএমএল Symphony Xplorer H200 ওয়েব্যাক মেশিনে আর্কাইভকৃত ২৬ ফেব্রুয়ারি ২০১৬ তারিখে (ইংরেজি ভাষায়) [১] (ইংরেজি ভাষায়)
ইউক্রেনীয় জাতীয় ইউনিয়ন

ইউক্রেনীয় জাতীয় ইউনিয়ন (ইউক্রেনীয়: Український Національний Союз) ইউক্রেনীয় রাজনৈতিক দল। ২০০৯ সালে দলটি প্রতিষ্ঠা হয় । ২০১৩ সাল অবধি দলটি জাতীয় পার্লামেন্টে সদস্য ছিল । পার্টি নেতা ভিটালি ক্রিভোশেভ। ইউক্রেনীয় জাতীয় ইউনিয়ন ২০০৯ সালে খারকভ শহরে প্রতিষ্ঠিত হয়েছিল। এর স্রষ্টা ছিলেন একজন বিশিষ্ট ইউক্রেনীয় জাতীয়তাবাদী ওলেগ গোলটভিয়ানস্কি। সংস্থাটি দ্রুত ইউক্রেনের পাশাপাশি রাশিয়া, কাজাখস্তান, পোল্যান্ড এবং বেলারুশ অঞ্চলে তার প্রভাব বিস্তার করে। ২০১২ সালে, ওলেগ গোলটভিয়ানস্কিকে খারকিভে অবৈধ অভিবাসনের বিরুদ্ধে একটি পদযাত্রা করার জন্য গ্রেপ্তার করা হয়েছিল। এর পরে, ভিটালি ক্রিভোশেভ সংস্থার প্রধান হন। ২০১৩ সালে, সংগঠনের ভি কংগ্রেসে, দল গঠনের ঘোষণা করা হয়েছিল। ইউক্রেনীয় ন্যাশনাল ইউনিয়নের যোদ্ধারা ইউক্রেনীয় বিপ্লব ইউরোমাইদানে গুরুত্বপূর্ণ ভূমিকা পালন করেছিল। পূর্ব ইউক্রেনে যুদ্ধ শুরু হওয়ার পর তারা পেচেরস্ক ব্যাটালিয়নে স্বেচ্ছাসেবক হিসেবে সেখানে গিয়েছিল। তারা লুহানস্ক অঞ্চলের যুদ্ধে অংশ নিয়েছিল। ২০১৫ সালে, ওলেগ গোলটভিয়ানস্কি একজন ডেপুটি নির্বাচিত হয়েছিলেন এবং ভিটালি ক্রিভোশেভ সরে গিয়ে ডেপুটি হতে পারেননি। ইউক্রেনে বড় আকারের রাশিয়ান আক্রমণ শুরু হওয়ার পরে, ইউক্রেনীয় ন্যাশনাল ইউনিয়নের যোদ্ধারা ইউক্রেনীয় সেনাবাহিনীর অংশ হিসাবে সামনের দিকে লড়াই করছে। "সংরক্ষণাগারভুক্ত অনুলিপি"। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৬।  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৬।  http://minprom.ua/news/122301.html "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৬।  http://glavnoe.ua/news/n135622 "সংরক্ষণাগারভুক্ত অনুলিপি"। ২ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৬।  http://www.objectiv.tv/230114/92352.html Official website of Ukrainian National Union (ইউক্রেনীয়) রাজনীতি বিষয়ক এই নিবন্ধটি অসম্পূর্ণ। ইচ্ছা করলে আপনি এই নিবন্ধটিকে সম্প্রসারিত করে উইকিপিডিয়াকে সমৃদ্ধ করতে পারেন।
বাবু মেমান

মোহাম্মদ আহমেদ মেমান (গুজরাটি: બાબુ મેમણ; জন্ম: ২৬ জুন, ১৯৫২) জাম্বিয়ার লুন্ডাজি এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যানরূপে ভূমিকা রাখতেন বাবু মেমান। এছাড়াও ডানহাতে অফ ব্রেক বোলিংয়েও পারদর্শিতা দেখিয়েছেন তিনি। ১৯৭৭ থেকে ১৯৮০ মেয়াদে মাইনর কাউন্টিজ চ্যাম্পিয়নশীপে শ্রুপশায়ারের প্রতিনিধিত্ব করেন তিনি।১৯৭৮ সালের জিলেট কাপে সারে দলের বিপক্ষে ১৬ রানসহ ০/২২ করেছিলেন। ১৯৮৭ সালের ক্রিকেট বিশ্বকাপে জিম্বাবুয়ের পক্ষে একটি ওডিআইয়ে অংশ নিয়েছেন। ভারতের বিপক্ষে অভিষেক খেলাটিতে তিনি ব্যাট হাতে দুই বাউন্ডারি সহযোগে ১৯ রান করলেও ৩৪ রান দিয়ে কোন উইকেট লাভে সক্ষমতা দেখাতে পারেননি তিনি। "Minor County Championship matches played by Babu Meman"। Cricket Archive। Cricket Archive। সংগ্রহের তারিখ ২৮ জানুয়ারি ২০১৫।  "Shropshire v Surrey Gillette Cup 1978 (1st Round)"। Cricket Archive। Cricket Archive। সংগ্রহের তারিখ ২৮ জানুয়ারি ২০১৫।  কেভিন কারেন অ্যান্ডি পাইক্রফট ১৯৮৭ ক্রিকেট বিশ্বকাপ দলসমূহ ইএসপিএনক্রিকইনফোতে বাবু মেমান (ইংরেজি)
ডন মিগুয়েল রুজ

ডন মিগুয়েল এনজেল রুজ (জন্ম ১৯৫২) বা ডন মিগুয়েল রুজ (এই নামেই বেশি পরিচিত) একজন মেক্সিকান লেখক। রুজ ২০১৪ সালে ওয়াটকিন্স এর প্রকাশিত ১০০ প্রভাবশালী আধ্যাত্মিক ব্যক্তিদের একজন। "Watkins' Spiritual 100 List for 2014"। ৫ মে ২০১৪ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৬।
ইন্দ্রজিৎ সিং বিন্দ্রা স্টেডিয়াম

ইন্দ্রজিৎ সিং বিন্দ্রা স্টেডিয়াম (গুরুমুখী: ਇੰਦਰਜੀਤ ਸਿੰਘ ਬਿੰਦਰਾ ਸਟੇਡੀਅਮ) চণ্ডিগড়ের কাছে মোহালিতে অবস্থিত ভারতের আন্তর্জাতিকমানের স্টেডিয়াম। পাঞ্জাবের বাথিন্ডা এলাকায় বিসিসিআই কর্তৃক পাঞ্জাবের দ্বিতীয় আন্তর্জাতিক স্টেডিয়াম হিসেবে রয়েছে বাথিন্ডা আন্তর্জাতিক ক্রিকেট স্টেডিয়াম। স্টেডিয়াম নির্মাণে প্রায় ₹২৫ কোটি রূপী ব্যয়িত হয় ও নির্মাণ কার্য সম্পন্ন করতে ৩ বছর সময় লেগে যায়। মোট ২৬,৯৫০জন দর্শকের আসন রয়েছে এখানে। অরুণ লুম্বা এন্ড অ্যাসোসিয়েটস কর্তৃক স্টেডিয়ামের নকশা এবং আর.এস. কনস্ট্রাকশন কর্তৃক অবকাঠামো নির্মিত হয়েছে। পাঞ্জাব দলের পাশাপাশি আইপিএলে মোহালির নিজ মাঠ হিসেবে কিংস ইলাভেন পাঞ্জাব ব্যবহার করে থাকে। কাছাকাছি চণ্ডিগড় বিমানবন্দরের অবস্থান থাকায় অন্যান্য স্টেডিয়ামের তুলনায় ফ্লাডলাইটের খুঁটিগুলো খাঁটো প্রকৃতির। ২২ নভেম্বর, ১৯৯৩ তারিখে হিরো কাপ প্রতিযোগিতায় ভারত-দক্ষিণ আফ্রিকার মধ্যকার ওডিআই আয়োজনের মাধ্যমে এর শুভ উদ্বোধন ঘটে। পরের মৌসুমে ১০ ডিসেম্বর, ১৯৯৪ তারিখে ভারত-ওয়েস্ট ইন্ডিজের মধ্যকার টেস্ট খেলা প্রথমবারের মতো আয়োজিত হয় এখানে। ১৯৯৬ সালের ক্রিকেট বিশ্বকাপে অস্ট্রেলিয়া-ওয়েস্ট ইন্ডিজের মধ্যকার শ্বাসরুদ্ধকর সেমি-ফাইনালের সমাপ্তি ঘটেছিল। ২০১১ সালের ক্রিকেট বিশ্বকাপের ৩টি খেলা পিসিএ স্টেডিয়ামে হয়েছিল। তন্মধ্যে ৩০ মার্চ, ২০১১ তারিখে ভারত-পাকিস্তানের মধ্যকার ২য় সেমি-ফাইনালে কূটনৈতিক সম্পর্ক স্বাভাবিকরণের উদ্দেশ্যে উভয় দেশের প্রধানমন্ত্রী মনমোহন সিং ও ইউসুফ রাজা গিলানি উপস্থিত ছিলেন। ঐ খেলায় ভারত জয়লাভ করে। সর্বাধিক টেস্টে দলগত রান: ৬৩০/৬ডি., নিউজিল্যান্ড ব ভারত, ২০০৩-০৪ সর্বনিম্ন টেস্টে দলগত রান: ৮৩, ভারত ব নিউজিল্যান্ড, ১৯৯৯-০০ ওডিআইয়ে সর্বাধিক দলগত রান: ৩৫১/৫, দক্ষিণ আফ্রিকা ব নেদারল্যান্ডস, ২০১১ ওডিআইয়ে সর্বনিম্ন দলগত রান: ৮৯, পাকিস্তান ব দক্ষিণ আফ্রিকা, ২০০৬ টি২০আইয়ে সর্বাধিক দলগত রান: ২১১/৪, ভারত ব শ্রীলঙ্কা, ২০০৯-১০ টি২০আইয়ে সর্বনিম্ন দলগত রান: ২০৬/৭, শ্রীলঙ্কা ব ভারত, ২০০৯ এখনো অব্দি ১টি অএশীয় দেশ ভারতের বিরুদ্ধে এই মাঠে জয় পেয়েছে । অস্ট্রেলিয়া । মোট ৩ বার জয় পায়। ২০০৬ এর চ্যাম্পিয়ন্স ট্রফির ম্যাচে , ২০০৯ এ শেন ওয়াটসনের দূরন্ত অল রাউন্ড পারফরম্যান্সে ও ২০১৩ এ জেমস ফকনারএর দূরন্ত অল রাউন্ড পারফরম্যান্সে জয় আসে। http://www.iplt20.com/venues/9/punjab-cricket-association-stadium "সংরক্ষণাগারভুক্ত অনুলিপি"। ৩০ জুন ২০১৫ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৬।  "Indian Premier League 2010 Venues"। iplt20.com। ১৪ মার্চ ২০১০ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৬।  Basu, Rith (১৩ জুলাই ২০০৮)। "Eden makeover"। The Telegraph। Calcutta, India। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ নভেম্বর ২০১১।  Official website of Punjab Cricket Association Cricinfo- PCA Cricket Stadium Cricketarchive statistics for PCA Cricket Stadium
বাংলাদেশ সশস্ত্র বাহিনী বিভাগ

সশস্ত্র বাহিনী বিভাগ গণপ্রজাতন্ত্রী বাংলাদেশের প্রতিরক্ষা মন্ত্রণালয়ের একটি সমান্তরাল বিভাগ। প্রধানমন্ত্রীর কার্যালয় থেকে বাংলাদেশ সশস্ত্র বাহিনীকে আদেশ ও নিয়ন্ত্রণ করা হয়। বাংলাদেশ সশস্ত্র বাহিনী বিভাগ ১৯৭৮ সালে প্রতিষ্ঠালগ্ন থেকেই কয়েকবার গঠনগত অবস্থা পরিবর্তিত হয়েছে। এটি প্রতিরক্ষা মন্ত্রণালয়ের অধীনে ডিসেম্বর ১৯৭৮ সালে কমান্ডার-ইন-চীফ এর সচিবালয় হিসেবে উন্নীত হয়েছিল। ৮ বছর পর ১৯৮৬ সালের নভেম্বরে ১০ তারিখ, এটা সুপ্রিম কমান্ড সদর হিসাবে একই মন্ত্রণালয়ের অধীনে পুনঃনামকরণ করা হয়। বর্তমানে সশস্ত্র বাহিনী বিভাগ একটি স্বাধীন মন্ত্রণালয় হিসেবে সরাসরি প্রধানমন্ত্রীর অধীনে কার্যসম্পাদন করছে। সশস্ত্র বাহিনী বিভাগ প্রিন্সিপাল স্টাফ অফিসারের কার্যালয়, পাঁচটি অধিদপ্তর এবং একটি প্রশাসনিক কোম্পানি দিয়ে গঠিত। পরিচালকের দপ্তরগুলো হলো: অপারেশনস এবং পরিকল্পনা অধিদপ্তর প্রশিক্ষণ অধিদপ্তর সিভিল এবং মিলিটারি সম্পর্ক অধিদপ্তর প্রশাসন ও পণ্য সরবরাহ অধিদপ্তর গোয়েন্দা অধিদপ্তর "সংরক্ষণাগারভুক্ত অনুলিপি"। ১১ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ১৫ মার্চ ২০১৬।
বাষ্প কোণ

বাষ্প কোণ হল একধরনের বাষ্পের মেঘ। যখন কোন বস্তু খুবই দ্রুতগতিতে চলতে চলতে মধ্যবর্তী গতিতে চলে আসে মেঘটি সাধারণত তখন তৈরী হয়। মধ্যবর্তী গতিতে বস্তুর চারপাশের জলীয় বাতাস প্রচন্ডচাপে বাষ্প কোন তৈরী করে। মেঘটি যেমন চোখের পলকে তৈরী হয়, তেমনি চোখের পলকে মিলিয়ে যায়। উদাহরণ হিসেবে বলা যায়, একটি উড়োজাহাজ যখন তার মধ্যবর্তী (বায়ুর গতি) গতিতে প্রবেশ করে তখন মাঝে মাঝে এই বাষ্প কোণ তৈরী হয়। Operation Crossroads, a nuclear explosion at the Bikini Atoll Ares I-X Test Rocket during launch October 28, 2009 Condensation cone around the Saturn V rocket carrying Apollo 11. F/A-18A at transonic speed F/A-18F at transonic speed Complex set of condensation cones surround a F/A-18C at transonic speed উইকিমিডিয়া কমন্সে বাষ্প কোণ সংক্রান্ত মিডিয়া রয়েছে। ইউটিউবে Vapor cone ইউটিউবে F-18 Hornet High-speed (transonic) flyby